Oslo sentralstasjon

Oslo sentralstasjon (Oslo S) er en togstasjon og et jernbaneknutepunkt i Oslo som ble åpnet 1. juni 1980 da Oslotunnelen ble tatt i bruk. Stasjonen eies av Bane NOR Eiendom. Den er Norges mest trafikkerte jernbanestasjon målt i antall reisende, med 100 000 av- og påstigninger pr. døgn.banenor.no  - Avrunder ni års forbedringsjobb (01.08.2017)

Stasjonen ligger i Oslo sentrum, ved Jernbanetorget i Karl Johans gates østende, som et motstykke til Slottet. Her danner den et samferdselskompleks sammen med Jernbanetorget T-banestasjon, hvor tog, trikk, T-baner og busser møtes, som gjør det til Norges største trafikk-knutepunktOslo S - Knutepunkt  hvor  er innom daglig.

Fjerntog, lokaltogene på Gjøvikbanen med mer har Oslo S som sin endestasjon. Den er også én av Flytogets stasjoner, og halvparten av avgangene har Oslo S som start- og endestasjon. Samtlige lokaltog i Oslo-området betjener Oslo S.

 Navnet 
I Bane NORs terminologi heter stasjonen «Oslo S», mens «Oslo sentralstasjon» angir betydningen av «Oslo S». Det lange navnet er også påført bygningen over inngangspartiet mot vest.

MangeSøk på "Oslo Sentralbanestasjon" gav 14500 treff på Google 28. desember 2012 omtaler stasjonen feilaktig som «Sentralbanestasjonen». Årsaken til dette kan være det forrige navnet på stasjonen, «Østbanestasjonen», der «bane» inngår i navnet.  Det navnet har sin historiske årsak i at stasjonen betjente det man den gang kalte «Østbanerne», altså Hovedbanen og Kongsvingerbanen og Østfoldbanen. Tilsvarende betjente «Vestbanestasjonen» de såkalte «Vestbanerne» (Drammensbanen, Randsfjordbanen og Vestfoldbanen)Bjerke & Holom. (2004). Banedata 2004. Hamar/Oslo: Norsk Jernbanemuseum, Norsk Jernbaneklubb. s. 23.  

Siden det ikke finnes noen Sentralbane, er betydningen av Oslo S derfor heller ikke Oslo Sentralbanestasjon men Oslo Sentralstasjon.

 Historikk og utvikling 
 Østbanen 
 Se Østbanestasjonen

Det har vært stasjonsområde i Bjørvika i over 150 år. Østbanestasjonen var endestasjonen for Hovedbanen, Norges første jernbanestrekning, ferdigstilt i 1854.

Den første Østbanestasjonen ble reist etter tegninger av arkitektene Heinrich E. Schirmer og Wilhelm von Hanno. Stasjonsbygningen i rød tegl står fremdeles, innebygget i Sentralstasjonen, men uten tårnet og den første toghallen.
Etter at Østfoldbanen ble åpnet i 1879, måtte stasjonen utvides. Toghallen ble gjort større, og mot havnen og Jernbanetorget ble det reist to nye fløyer i pusset tegl, tegnet av arkitekt og stadskonduktør Georg Andreas Bull, som tidligere hadde tegnet Vestbanestasjonen. Bygningen har rikt fasadeutstyr i nyrenessanse. Den utvidede Østbanestasjonen sto ferdig i 1882. Mesteparten er fremdeles i behold, men toghallen brukes nå som et butikksenter.

 To stasjoner blir én 
I tillegg til Østbanestasjonen, hadde byen også en Vestbanestasjon som var endestasjon for Drammenbanen, beliggende i Vika. Denne var opprinnelig smalsporet mens Østbanestasjonen var normalsporet. Spørsmålet om byen skulle ha én eller flere hovedstasjoner ble reist allerede ved planleggingen av Drammenbanen (åpnet 1872). Hovedbanens stasjon i Bjørvika var foreslått som endestasjon også for Drammenbanen, men siden banen da måtte føres gjennom bebygget område, ble dette ansett til å være for kostbart, all den stund man tenkte seg at gjennomgangstrafikken «visselig kun vil blive af forholdsvis liden Betydning».Bjørn Holøs (1990). Stasjoner i sentrum. Oslo: Gyldendal Norsk Forlag, s.45 Jernbanedirektør C.A.Pihl konkluderte derfor med at stasjonen burde ligge i Pipervika, og slik ble det.

Allerede i 1892 ble det imidlertid nedsatt en komité for å vurdere de etter hvert svært så kaotiske trafikkforholdene ved begge stasjonene. Spørsmålet om å slå de to stasjonene helt sammen ble imidlertid ikke fremmet, men man foreslo en forbindelsesbane mellom dem – for godstransport. I 1907 stod den ferdig og fikk navnet Havnebanen ut fra dens beliggenhet. Selve stasjonsproblemet ble imidlertid ikke løst, og i 1896 inviterte man til åpen konkurranse om stasjonsarrangementet for byen. Flere av forslagene som kom inn, foreslo en sentralstasjon som skulle avløse både Østbanestasjonen og Vestbanestasjonen, men noe vedtak om slik sammenslåing ble ikke fattet. I stedet ble det i årene som fulgte, foretatt utvidelser og endringer ved de to eksisterende stasjonene.

I 1938 ble det nedsatt en ny stasjonskomité, som la fram sitt resultatet i 1940. Den foreslo:Bjørn Holøs (1990). Stasjoner i sentrum. Oslo: Gyldendal Norsk Forlag, s.107

 Dobbeltspor for tog vestfra fram til en ny sentralstasjon på Oslo Øs område
 En sentralstasjon for persontrafikken, med nye spor og plattformer i tilslutning til Østbanestasjonen-
 Utvidelse av Østbanestasjonen slik at den kunne ta i mot all trafikken fra Vestbanen
 Flytting av jernbanetollstedet til en ny bygning
 Nedleggelse av Vestbanestasjonen
 Baneprosjektet Bestun-Grefsen bortfaller

Så kom krigen, og planene måtte legges på is. Allerede i juni 1945 ble planleggingsarbeidet gjenopptatt, og i 1946 ble Planleggingskontoret for Oslo Sentralstasjon opprettet. En ny arkitektkonkurranse ble utlyst samme år, med prinsippene fra 1938 i hovedsak intakt. I 1950 konkluderte planleggingskontoret og foreslo følgende endringer i forhold til planen av 1938:

 Jernbanetollstedet beholdes på nordsiden av stasjonen
 Plass for et jernbaneposthus på nordsiden av stasjonen
 Lokomotivstall i fjellet under Vålerenga kirke
 Ny sentral skiftestasjon på Alnabru

Etter mye fram og tilbake og endringer av planer, kom saken endelig opp i Stortinget den 10. mai 1962, og det ble enstemmig vedtatt at det skulle etableres en dobbeltsporet tunnel under byen som forbindelse mellom det vestlige og østlige jernbanenettet.

 Oslo S fullføres 
Stasjonen ble åpnet for trafikk i 1980 etter at Oslotunnelen (jernbanetunnelen under byen) var åpnet 1. juni 1980. Et neste byggetrinn sto ferdig i 1987 med sentralhall og publikumsfunksjoner. Arkitekt for anlegget var John Engh, som vant arkitektkonkurransen i 1946. Sentralstasjonen er oppført i tilknytning til den tidligere Østbanestasjonen, som i konkurranseprosjektet var forutsatt revet, men likevel ble stående.
På slutten av 90-tallet kom også Flytogterminalen til. Dermed dannet Hovedhallen, Østbanebygget og Flytogterminalen et sammenhengende kompleks.

 Andre hendelser 

 Bombeattentatet på Oslo S den 2. juli 1982 
 Se Bombeattentatet på Oslo S

2. juli 1982 detonerte en hjemmelaget bombe i en oppbevaringsboks på Oslo S. En ble drept av attentatet og 11 andre ble skadet.NRK Oslos mørke historie, samlesak på hendelser relatert til terrorisme eller spionasje

9. oktober 1982 tilsto en 18 år gammel skolegutt at han hadde utført ugjerningen, og oppga som motivet bak bombeaksjonene var utpressing ved å kunne kreve penger for å ikke sprenge flere bomber.ABC Nyheter: Norges glemte bombeattentat

 Brannen på Oslo S i 2007 
Den 28. november 2007 var det togkaos på Østlandet, etter en kabelbrannBilder fra brannstedet http://www.jernbaneverket.no/no/Nyheter/Nyhetsarkiv/2007/Bilder-fra-brannstedet-pa-Oslo-S/ på Oslo S. Hele  mennesker ble rammet. De fleste av disse var pendlere som skulle inn til Oslo eller elever som gikk på skole langs toglinjene (for det meste elever ved videregående skoler).Aftenposten.no – Brann på Oslo S lammer togtrafikken (Publisert 28. november 2007, besøkt 29. desember 2008) Brannen skal ha startet etter en kortslutning og en påfølgende brann i en kabel, noe som førte til røykutvikling på stasjonen og togledersentralen. Røyken skal ha spredt seg igjennom ventilasjonsanleggene, og hele Oslo S ble evakuert selv om det ikke ble påvist synlig røyk.Adressa.no – Togstans etter brann på Oslo S  (Av NTB og Henning Betten. Publisert 28. november 2007, besøkt 29. desember 2008)

Brannen ble slukket fort, men på grunn av problemer med oppretting i kablene tok det tid før togene kunne gå igjen. NSB satte opp busser for å erstatte tapte avganger, men hadde ikke nok til hele  passasjerer. Som følge av brannen ble også en fibertrasé berørt, noe som førte til nettutfall i større deler av østlandsområdet.Digi.no – Stort nettutfall på grunn av brann i Oslo  (Av Harald Brombach. Publisert 28. november 2007, besøkt 29. desember 2008) Torsdag, dagen etter brannen, meldte NSB at alt var oppe og gikk igjen. Noen måneder senere i 2008 oppsto det igjen brann ved en jernbanestasjon som skapte problemer for trafikkaviklingen, men denne gangen ved Ski stasjon i Follo.


 Oslo S nullpunkt 
Hovedartikkel: Kilometrering

På det norske jernbanenettet er i de fleste tilfellene Oslo S definert som nullpunkt for såkalt kilometrering langs jernbanenettet. Det faktiske nullpunktet ligger 0,27 km (vestover) inne i Oslotunnelen. Unntakene er Østfoldbanens østre linje, som starter ved Ski,  Nordlandsbanen og Meråkerbanen som har Trondheim S som nullpunkt, og Ofotbanen som har Narvik havn som nullpunkt.

 Linjer og ruter 
300px|thumb|Østre del av perrongormådet med Barcode i Bjørvika mot sør.
300px|thumb|Perrongormådet med Nylandsveien på betongbru over sporene.

 Se også 
I nærheten av stasjonen finnes det også overganger til
 Jernbanetorget stasjon (t-bane)
 Jernbanetorget holdeplass (trikk og lokalbuss)
 Oslo bussterminal (region- og langdistanse- buss)
 Døden på Oslo S (bok og film)

 Referanser 

 Litteratur 


 Eksterne lenker 




Kategori:Jernbanestasjoner på Hovedbanen
Kategori:Jernbanestasjoner på Gardermobanen
Kategori:Jernbanestasjoner på Gjøvikbanen
Kategori:Jernbanestasjoner på Østfoldbanen
Kategori:Jernbanestasjoner på Drammenbanen
Kategori:Follobanen
Kategori:Jernbanestasjoner i Oslo
Kategori:Bane NOR-stasjoner
Kategori:Bjørvika
Kategori:Skjøter i Monopol (norsk utgave)
Kategori:Jernbanetorget, Oslo
Kategori:Vaterland
Kategori:1980 i Norge
Kategori:Jernbanestasjoner åpnet i 1980
Kategori:Arne Henriksen
Kategori:John Engh
Kategori:Peer Qvam